Suchinthana/ta-wikipedia huggingface dataset:
பிதுரங்கல விகாரை

பிதுரங்கல விகாரை (Pidurangala Vihara) என்பது இலங்கையின் மாத்தளை மாவட்டத்தில் உள்ள பிதுரங்கல கிராமத்தில் அமைந்துள்ள ஒரு பழமையான பௌத்த ஆலயமாகும் . வரலாற்றுச் சிறப்புமிக்க சிகிரியா கோட்டைக்கு வடக்கே சில கிலோமீட்டர் தொலைவில் அமைந்துள்ள பிதுரங்கல என்ற பாரிய பாறையின் மீது இந்தக் கோயில் கட்டப்பட்டுள்ளது.

சொற்பிறப்பியல் 
பிதுரங்கல என்ற பெயர் சிங்களத்தில் பிது+ரன்+கோடா என்ற வார்த்தைகளில் இருந்து பெறப்பட்டது என்று கூறப்படுகிறது. அதாவது "தங்கக் குவியல்களை வழங்குதல்" என்று பொருள்.

வரலாறு 
பிதுரங்கல விகாரையின் வரலாறு கிமு முதல் மற்றும் இரண்டாம் நூற்றாண்டுகளுக்கு அப்பால் செல்கிறது என்று நம்பப்படுகிறது. அந்த நாட்களில் இருந்து பிதுரங்கல ஒரு பௌத்த மடாலயமாக பயன்படுத்தப்பட்டது. ஆனால் முதலாம் காசியப்பன் (473 - 495 கி.பி.) ஆட்சியின் போது இது ஒரு முக்கிய இடமாக மாறியது.

பழங்காலக் குறிப்புகளின்படி, இளவரசர் காசியப்பன் தாதுசேன மன்னனின் 2 ஆவது மனைவிக்கு பிறந்த மகனாவான். தாதுசேனனுக்குப் பின் பட்டத்து இராணிக்குப் பிறந்த முகலனுக்கே அரச உரிமையுண்டு. எனினும் காசியப்பன் தந்தை தாதுசேனனைக் கொன்றுவிட்டு, தப்பி செல்லும் போது தனது சகோதரன் முகலனின் பதிலடித் தாக்குதல்களைத் தடுக்க மிகவும் பாதுகாப்பான இடத்தைக் கண்டுபிடிக்க சிகிரியாவுக்கு ஓடிவிட்டான். மன்னன் காசியப்பரின் வருகை காரணமாக, அங்கு தியானத்தில் இருந்த பிக்குகள் அருகிலுள்ள பிதுரங்கலவுக்குச் செல்லுமாறு கட்டாயப்படுத்தபப்பட்டனர். அதற்கீடாக மன்னன் காசியப்பன் கோவிலை புதுப்பித்து ஒரு முக்கிய இடமாக மாற்றினான். பின்னர் காசியப்பன் சிகிரியாவில் கோட்டை அமைத்து அரசாட்சி எய்தினான்.

கோயில் 
ஐந்து முக்கிய சடங்கு கட்டிடங்களைக் கொண்ட இந்த கோவில் பஞ்சவச என்றும் அழைக்கப்படுகிறது. கட்டிடங்களில் பழங்கால ஸ்தூபி, வீடு, உருவ இல்லம், போதிகாரா, பிரசங்க மண்டபம், சங்கராம (பிக்கு குடியிருப்பு கட்டிடம்) மற்றும் சொட்டுநீர் குகைகள் கொண்ட கல்வெட்டுகள் உள்ளன.

மேற்கோள்கள்

வெளி இணைப்புகள் 
 

Coordinates on Wikidata
இலங்கையின் தொல்லியற்களங்கள்
பௌத்த கோயில்கள்
மாத்தளை மாவட்டம்
டி. ஏ. கோபிநாத ராவ்

டி. ஏ. கோபிநாத ராவ்  (T. A. Gopinatha Rao) (1872-1919) இந்தியத் தொல்லியல் துறையின்  தொல்பொருள் ஆய்வாளர் மற்றும் கல்வெட்டு நிபுணராக பணியாற்றியவராவார். எபிகிராபியா இண்டிகா என்னும் இதழில் தொடர்ந்து பங்களித்து வந்தார். திருவிதாங்கூர் தொல்லியல் துறையின் முதல் கண்காணிப்பாளராக 1908 ஆம் ஆண்டில் நியமிக்கப்பட்டார்.  இவருடைய பதவி காலத்தில்,  திருவிதாங்கூர் தொல்லியல் தொடரின் முதல் மற்றும் இரண்டாம் தொகுதிகளைத் தொகுத்தார்.

மிகவும் முக்கியமான பழமை வாய்ந்த குடிமல்லம் லிங்கம் இவரால் கண்டறியப்பட்டு முதன்முதலில் வெளியிடப்பட்டது. இந்த லிங்கம் குறித்தத் தகவல்கள், இவருடைய  'இந்து உருவப்படக் கூறுகள் 1914 (சட்ட அச்சகம், மெட்ராசு)' என்னும் புத்தகத்தில் இடம்பெற்றுள்ளன.

இதழ்கள்
"Painting in Ancient India", Modern Review, 1918, |volume=XXIV

மேற்கோள்கள்

புற இணைப்புகள்
 

1872 பிறப்புகள்
1919 இறப்புகள்
இந்தியக் கல்வெட்டியலாளர்கள்
இந்திய வரலாற்றாளர்கள்
இந்தியத் தொல்லியலாளர்கள்
எம். கிருஷ்ணன் நாயர் (இயக்குநர்)

எம். கிருஷ்ணன் நாயர் (2 நவம்பர் 1926 – 10 மே 2001) என்பவர் பெரும்பாலும் மலையாளத் திரைப்படங்களை இயக்கி இந்திய திரைப்பட இயக்குநர் ஆவார். இவர் 100 படங்களுக்கு மேல் இயக்கியுள்ளார். அதில் ம. கோ. இராமச்சந்திரன் நடித்த நான்கு படங்கள் உட்பட 18 தமிழ்ப் படங்களும், என். டி. ராமராவ், கிருட்டிணா போன்ற உச்ச நட்சத்திரங்கள் நடித்த இரண்டு தெலுங்குத் திரைப்படங்களும் அடங்கும். ஹரிஹரன், கே. மது, எஸ். பி. முத்துராமன், பாரதிராஜா, ஜோஷி உள்ளிட்ட பிரபல திரைப்பட படைப்பாளிகளிடம் உதவி இயக்குநராக பயிற்சி பெற்றுள்ளார்.

மலையாளத் திரையுலகிற்கு அளித்த பங்களிப்பிற்காக கேரள அரசின் உயரிய விருதான ஜேசி டேனியல் விருது அவருக்கு 2000 ஆம் ஆண்டில் வழங்கப்பட்டது.

தனிப்பட்ட வாழ்க்கை 
இவர் கே. சுலோச்சனா தேவியை மணந்தார். இவர்களுக்கு மூன்று மகன்கள் உண்டு. இவரது மூத்த மகன் கே. ஜெயக்குமார்  கவிஞர், பாடலாசிரியர், ஒரு முன்னாள் அதிகாரி ஆவார், அவர் தற்போது மலையாள பல்கலைக்கழகத்தின் துணைவேந்தராக பணியாற்றுகிறார். இவரது இரண்டாவது மகன் ஹரிகுமார், இவரது இளைய மகன் ஸ்ரீகுமார் கிருஷ்ணன் நாயர் இந்தியாவின் முதல் லைவ்-ஆக்ஷன்/அனிமேஷன் ஹைப்ரிட் திரைப்படமான ஓ' ஃபேபியை இயக்கியதற்காக மிகவும் பிரபலமாக அறியப்படும் திரைப்பட இயக்குநர் ஆவார்.

தேர்ந்தெடுக்கப்பட்ட திரைப்படவியல் 

 1987 கலாம் மாரி கதா மாரி
 1985 புழையொழுக்கும் வாழி
 1984 மணிதாலி
 1983 மணியாற
 1983 பாலம்
 1982 மயிலஞ்சி
 1982 ஒரு குஞ்ஞு ஜானிக்குன்னு
 1980 டிவிக் விஜயம்
 1980 ரஜனிகாந்தி
 1979 அஜ்நாத தீரங்கள்
 1979 கல்லியங்கட்டு நீலி
 1979 ஒரு ராகம் பல தாளம்
 1978 அசோக வனம்
 1978 அவள் கண்ட லோகம்
 1978 இதனெண்டே வாழி
 1978 ரவுடி ராமு
 1978 உரக்கம் வராத இரவுகள்
 1977 மதுர ஸ்வபானம்
 1977 சாந்த ஒரு தேவதா
 1977 தாளப்பொலி
 1977 யாதீம்
 1976 அம்மா
 1976 நீலா புடவை
 1976 ஊருக்கு உழைப்பவன் (தமிழ்)
 1974 சுப்ரபாதம்
 1973 பத்ரதீபம்
 1973 தோட்டவாடி
 1973 யாமினி
 1973 தலைப் பிரசவம் (தமிழ்)
 1972 மந்திரகோடி
 1972 நான் ஏன் பிறந்தேன் (தமிழ்)
 1972 அன்னமிட்ட கை (தமிழ்)
 1971 ரிக்சாக்காரன் (தமிழ்)
 1971 அக்னிமரிகம்
 1971 தபஸ்வினி
 1970 பீகார நிமிஷங்கள்
 1970 சிட்டி செல்லேலு (தெலுங்கு)
 1970 டிடெக்டிவ் 909
 1970 பழுங்குபத்திரம்
 1970 சபரிமலை ஸ்ரீ தர்மசாஸ்தா
 1970 தாரா
 1970 விவாகித
 1969 அனாச்சதனம்
 1969 மன்னிப்பு (தமிழ்)
 1969 ஜ்வாலா
 1969 மகனே நீ வாழ்க (தமிழ்)
 1969 படிச்சா கள்ளன்
 1968 சர்கார் எக்ஸ்பிரஸ் (தெலுங்கு)
 1968 அக்னி பரீக்ஷா
 1968 அஞ்சு சுந்தரிகள்
 1968 இன்ஸ்பெக்டர்
 1968 கடல்
 1968 கார்த்திகை
 1968 பாடுன்ன புழா
 1968 முத்துச் சிப்பி (தமிழ்)
 1967 அக்னிபுத்ரி
 1967 கொச்சி எக்ஸ்பிரஸ்
 1967 கலெக்டர் மாலதி
 1967 கானத வேஷங்கள்
 1967 கதீஜா
 1967 குடும்பம் (தமிழ்)
 1966 கலிதோழன்
 1966 கல்யாண ராத்திரியில்
 1966 கனக சிலங்கா
 1966 குஸ்ருதி குட்டன்
 1966 பிஞ்சு ஹிருதயம்
 1965 கடத்துகாரன்
 1965 காத்திருன்னா நிக்காஹ்
 1965 கட்டு துளசி
 1965 காவ்யா மேளா
 1964 பார்தவு
 1964 கருத்த காய்
 1964 குட்டி குப்பாயம்
 1963 காட்டு மைனா
 1962 வியர்பிண்டே விலா
 1960 ஆளுக்கொரு வீடு (தமிழ்)
 1955 அனியாத்தி
 1955 சி.ஐ.டி

மேற்கோள்கள்

வெளி இணைப்புகள் 
 

2001 இறப்புகள்
1926 பிறப்புகள்
மலையாளத் திரைப்பட இயக்குநர்கள்
தமிழ்த் திரைப்பட இயக்குநர்கள்
ஒஈவிசெ- டி ஆர்-111

ஒஈவிசெ-டி ஆர்-111 (OGLE-TR-111) என்பது கரினா ( மரக்கலம் ) விண்மீன் குழுவில் சுமார் 5,000 ஒளி ஆண்டுகள் தொலைவில் உள்ள ஒரு மஞ்சள் குறுமீனாகும் . இந்த தொலைவில் உள்ள மங்கலான விண்மீன் சுமார் 17  தோற்றப் பொலிவுப் பருமையைக் கொண்டு இன்னும் பட்டியலிடப்படவில்லை .  அதன்  கோள்களில் ஒன்று மாறும்போது அதன் தோற்றப் பொலிவு மாறுவதால்,  இந்த விண்மீனுக்கு V759 கரினே என்ற மாறி விண்மீன் பெயர் கொடுக்கப்பட்டுள்ளது.

கோள் அமைப்பு 
2002 ஆம் ஆண்டில் ஒளியியல் ஈர்ப்பு வில்லை  செய்முறை (ஒஈவிசெ) கணக்கெடுப்பு, விண்மீனிலிருந்து வரும் ஒளியானது ஒவ்வொரு 4 நாட்களுக்கும் சிறிது சிறிதாக மங்குவதைக் கண்டறிந்தது, இது ஒரு கோளின் அளவிலான வான்பொருள் விண்மீனைக் கடப்பதைக் குறிக்கிறது. ஆனால் பொருளின் பொருண்மை அளவிடப்படாததால், அது ஒரு உண்மையான கோளா, குறைந்த நிறை கொண்ட  செங்குறுமீனா அல்லது வேறு ஏதாவதா என்பது தெளிவாகத் தெரியவில்லை.2004 ஆம் ஆண்டில்  ஆர வேக அளவீடுகள் கடக்கும்  பொருள் உண்மையில் ஒரு கோள் என்பதைக்  காட்டியது. 

இந்தக் கோள் அருகிலுள்ள  விண்மீன்களைச் சுற்றிவரும்  கோள் " சூடான வியாழன்  கோளை " மிகவும் ஒத்ததாக இருக்கலாம்.  இதன் பொருண்மை வியாழனை விட பாதி  ஆகும்.  இது சூரியனில் இருந்து புவிக்கான 1/20 க்கும் குறைவான தொலைவில் விண்மீனைச் சுற்றி வருகிறது.

உறுதிப்படுத்தப்படாத  கோள் 
2005 இல், மற்றொரு கடப்புநிலைக் கோளுக்கான சான்று அறிவிக்கப்பட்டது.  இந்தக் கோள் "ஒஈவிசெ- டி ஆர்TR-111சி" என்பது விண்மீனைச் சுற்ரிவர வாய்ப்புள்ள புறக்கோள் ஆகும். ஒளியியல்  ஈர்ப்பு வில்லைச் செய்முறை (ஒஈவிசெ) கணக்கெடுப்பின் தொடக்கச் சான்றுகளின் அடிப்படையில் 2005  ஆம் ஆண்டில்ல் இது முதலில் முன்மொழியப்பட்டது. இந்தக் கோளை  உறுதிப்படுத்த கூடுதல் தரவு தேவை. இது உறுதிப்படுத்தப்பட்டால், OGLE-TR-111  ஓரிணை கடப்புநிலைக் கோல்களைக் கொண்ட முதல் விண்மீன்களில் ஒன்றாகும்.

மேலும் காண்க 

 ஒஈவிசெ-2005- பிஎல்ஜி-390 எல்
 சூரியப் புறக்கோள்களின் பட்டியல்

மேற்கோள்கள்

வெளி இணைப்புகள் 
 
  
முதன்மை வரிசை விண்மீன்கள்
கரினா விண்மீன்குழாம்
கரிகோல் ராஜு

கரிகோல் ராஜு (Karikol Raju) என்பவர்  தமிழ்த் திரைப்பட மூத்த நடிகர் ஆவார். இவர் தமிழ் மொழி படங்களில் தோன்றியுள்ளார். இவர் ஐந்து தசாப்தங்களுக்கும் மேலாக 500 இக்கும் மேற்பட்ட படங்களில் நடித்துள்ளார். நாடகக் கலைஞராக தனது வாழ்க்கையைத் தொடங்கிய இவர், குணச்சித்திர நடிகராகவும், எதிர்மறை வேடங்களிலும் நடித்து வந்தார். ம. கோ. இராமச்சந்திரன், சிவாஜி கணேசன், ஜெமினி கணேசன், ஜெய்சங்கர், முத்துராமன், இரசினிகாந்து, கமல்ஹாசன், விசயகாந்து, மோகன், கே. பாக்யராஜ், அர்ஜுன், கார்த்திக், பிரபு என நான்கு தலைமுறை நடிகர்களுடன் இணைந்து நடித்துள்ளார்.

தொழில் 
கிராமிய பாத்திரத்துக்கு  கரிகோல் ராஜு பொருத்தமாக இருந்தார். இவர் பெரும்பாலும் கிராம பஞ்சாயத்து தலைவர் வேடங்களில் நடித்துள்ளார். பாரதிராஜா மற்றும் கே. பாக்யராஜ் ஆகியோரின் பெரும்பாலான கிராமத்து திரைப்படங்களில் நடித்துள்ளார். காதலிக்க நேரமில்லை, மதராஸ் டு பாண்டிச்சேரி, குமரிக்கோட்டம், ரிக்சாக்காரன், தூறல் நின்னு போச்சு, கோழி கூவுது போன்றவை இவரது குறிப்பிடத்தக்க திரைப்படங்களாகும்.

திரைப்படவியல் 
இது ஒரு பகுதி படத்தொகுப்பு. நீங்கள் இதை விரிவாக்கலாம்.

1950கள்

1960கள்

1970கள்

1980கள்

1990கள்

மேற்கோள்கள்

வெளி இணைப்புகள் 

வாழும் நபர்கள்
1951 பிறப்புகள்
சஞ்சிப் குமார் மல்லிக்

சஞ்சிப் குமார் மல்லிக் (Sanjib Kumar Mallick) ( ; பிறப்பு 11 ஏப்ரல் 1975) ஒடிசாவைச் சேர்ந்த ஒரு இந்திய அரசியல்வாதி ஆவார். இவர் ஒடிசா அரசியலில் பிஜு ஜனதா தளத்துடன் இணைந்து செயல்பட்டு வருகிறார். 2019 ஒடிசா சட்டமன்றத் தேர்தலில் பிஜு ஜனதா தளத்தின் உறுப்பினராக பத்ரக் தொகுதியில் இருந்து ஒடிசா சட்டப் பேரவைக்கு தேர்ந்தெடுக்கப்பட்டார்.  இவர் பாரதிய ஜனதா கட்சியின் பிரதீப் நாயக்கை 33,389 வாக்குகள் வித்தியாசத்தில் தோற்கடித்தார்.

தொடக்க கால வாழ்க்கை மற்றும் குடும்பம் 
சஞ்சிப் மல்லிக் 11 ஏப்ரல் 1975 அன்று பத்ரக்கில் முன்னாள் இந்திய அரசியல்வாதியான இருதானந்த மல்லிக் மற்றும் அன்னபூர்ணா மல்லிக் ஆகியோருக்குப் பிறந்தார்.  இவரது சகோதரர் மனாஸ் ரஞ்சன் மல்லிக் ஒடிசா சட்டமன்ற உறுப்பினராக இருந்தார்.

அரசியல் வாழ்க்கை 
சஞ்சிப் தனது தந்தை மற்றும் சகோதரரின் மரணத்திற்குப் பிறகு தீவிர அரசியலில் நுழைந்தார். இவர் பிஜு ஜனதா தளத்தில் சேர்ந்து  2019 ஒடிசா சட்டமன்றத் தேர்தலில் பத்ரக்கிலிருந்து 16 வது ஒடிசா சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
1975 பிறப்புகள்
ஒடிசா அரசியல்வாதிகள்
தர்மசாத்திரா தேசிய சட்ட பல்கலைக்கழகம்

தர்மசாத்திரா தேசிய சட்டப் பல்கலைக்கழகம் (Dharmashastra National Law University, Jabalpur) என்பது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு தேசிய சட்டப் பல்கலைக்கழகம் ஆகும். இது 2018-ல் மத்தியப் பிரதேச தர்மசாத்திர தேசிய சட்டப் பல்கலைக்கழக ஆணையால் நிறுவப்பட்டது. 2021ஆம் ஆண்டு நிலவரப்படி, இப்பல்கலைக்கழகத்தின் வேந்தராக மத்தியப் பிரதேச உயர் நீதிமன்றத்தின் தலைமை நீதிபதி மாண்புமிகு நீதியரசர் இரவி மலிமத் மற்றும் துணைவேந்தர் பேராசிரியர் வி நாகராஜ் ஆவார்.

கண்ணோட்டம் 

தர்மசாத்திரா தேசிய சட்டப் பல்கலைக்கழகத்திற்கு ஜபல்பூர் வானூர்தி நிலையத்திற்கு அருகில் 120 ஏக்கர் நிலம் ஒதுக்கப்பட்டுள்ளது. உள்கட்டமைப்பு மேம்பாடு முடியும் வரை, ஜபல்பூரில் உள்ள ரிட்ஜ் சாலையில் உள்ள பாரத ரத்னா பீம் ராவ் அம்பேத்கர் தொலைத்தொடர்பு பயிற்சி நிறுவனத்தில் இப்பல்கலைக்கழகம் செயல்படும். தர்மசாசுத்திரா தேசிய சட்ட பல்கலைக்கழகம் ஐந்தாண்டு ஒருங்கிணைந்த சட்டப் படிப்பு மற்றும் ஒரு வருடச் சட்டப் படிப்பு பாடத் திட்டத்தை வழங்குகிறது.

இணைப்புகள் 
தர்மசாத்திரா தேசிய சட்ட பல்கலைக்கழகம் பல்கலைக்கழக மானியக் குழுவால் மாநில பல்கலைக்கழகமாக அங்கீகரிக்கப்பட்டுள்ளது.

ஆராய்ச்சி மையங்கள் 

 பன்னாட்டு வர்த்தகம் மற்றும் முதலீட்டுச் சட்ட ஆய்வு மையம்
 மாற்றுத் தகராறு தீர்வு மையம்
 போட்டி சட்டம் மற்றும் கொள்கை ஆராய்ச்சி மையம்
 குற்றவியல் நீதி நிர்வாக மையம்
 சுற்றுச்சூழல் சட்டத்திற்கான மையம்
 மனித உரிமைகள் ஆராய்ச்சி மற்றும் ஆய்வுகளுக்கான மையம்

உதவித்தொகை 
மத்தியப் பிரதேசம், பிற மாநிலங்கள் மற்றும் மத்திய அரசு வழங்கும் பல்வேறு உதவித்தொகைகளை இங்குப் பயிலும் மாணவர்கள் பெறுகின்றனர்.

சட்ட உதவி மையம் 'விதி மித்ரா' 
தர்மசாத்திரா தேசிய சட்டப் பல்கலைக்கழகம் 18 திசம்பர் 2020 அன்று 'விதி மித்திரா' என்ற சட்ட உதவி மையத்தினை அறிமுகப்படுத்தியது. இது சட்டம் சம்பந்தப்பட்ட பிரச்சனைகள் குறித்து தனிநபர்களுக்கு விழிப்புணர்வு மற்றும் அதிகாரம் அளிக்கும் நோக்கத்துடன் செயல்படுகிறது. நிதி ரீதியாக நலிவடைந்த மாணவர்களுக்குக் கல்வி உதவி வழங்கும் 'அத்யபன்' என்ற திட்டத்தையும் இது அறிமுகப்படுத்தியது.

மேற்கோள்கள்

வெளி இணைப்புகள் 

 

மத்தியப் பிரதேசம்
சட்டம் சார் அமைப்புகள்
கீழ் ஏரி

போபால் மாவட்டம்
மத்தியப் பிரதேசப் புவியியல்
கீழ் ஏரி (Lower Lake - Bhopal)அல்லது சோட்டா தலாப் என்பது இந்தியாவின் மத்தியப் பிரதேச மாநிலத்தின் தலைநகரான போபாலில் உள்ள ஒரு ஏரி ஆகும். போஜ்டல் அல்லது மேல் ஏரியுடன் சேர்ந்து, இது போஜ் ஈர நிலத்தை உருவாக்குகிறது.

வரலாறு 

இந்த ஏரி 1794-ல் நகரத்தை அழகுபடுத்துவதற்காக உருவாக்கப்பட்டுக் கட்டப்பட்டது. நவாப் ஹயாத் முகம்மது கான்பகதூரின் மந்திரி சோட் கான் என்பவரால் கட்டுமானப் பணிகள் மேற்கொள்ளப்பட்டன. முந்தைய பல கிணறுகள் இந்த ஏரியில் இணைக்கப்பட்டன. கீழ் ஏரி 'புல் புக்தா' என்ற பாலத்திற்கு அருகில் உள்ளது. கீழ் ஏரி "புக்தா-புல் தலாவ்" என்றும் இலக்கியத்தில் குறிப்பிடப்பட்டுள்ளது.

நிலவியல் 
கீழ் ஏரி மேல் ஏரிக்குக் கிழக்கே அமைந்துள்ளது. ஒரு மண் அணை இரண்டு ஏரிகளையும் பிரிக்கிறது. இரண்டு ஏரிகளும் உயரப் பகுதியில் கட்டப்பட்டுள்ளன. மேல் ஏரியின் மிகக் குறைந்த மட்டமானது கீழ் ஏரியின் மிக உயர்ந்த மட்டத்திற்குக் கீழே உள்ளது.

கீழ் ஏரி 1.29 ஹெக்டேர் பரப்பளவில் (நீர் பரவல்) அமைந்துள்ளது. இதன் நீர்ப்பிடிப்பு பகுதி 9.6 சதுர கி. மீ. ஆகும். இந்த ஏரி மேல் ஏரியிலிருந்து நிலத்தடி கசிவு நீரைப் பெறுகிறது. 1850களில், ஏரியின் அதிகபட்ச மற்றும் குறைந்தபட்ச ஆழம் முறையே 11.7 மீ மற்றும் 6.16 மீ ஆகும். 2011-ன் படி, அதிகபட்ச ஆழம் 10.7 மீ ஆகும்.

கீழ் ஏரிக்கு எந்த புதிய நீர் ஆதாரமும் இல்லை; இது மேல் ஏரியிலிருந்து கசிவு நீரையும், 28 கழிவுநீர் நிரப்பப்பட்ட நுல்லாக்களிலிருந்து வடிகால்களையும் பெறுகிறது. இது பேட்வா ஆற்றின் சிறிய துணை ஆறான கலாலி ஆற்றில் இணைகின்ற பத்ரா ஆற்றில் வடிகிறது.

மாசுபாடு 
நகரிலிருந்து வெளியேறும் சாக்கடை வடிகால், நன்னீர் ஆதாரம் இல்லாதது மற்றும் வணிக ரீதியில் துணி துவைப்பது போன்ற காரணங்களால் கீழக்கரை ஏரி மாசுபடுகிறது. முழு ஏரியும் ஊட்டஞ் செறிதலால் பாதிக்கப்பட்டுள்ளது. மேலும் இதன் நீர் குடிப்பதற்கு ஏற்றதாக இல்லை.

மேற்கோள்கள்

வெளி இணைப்புகள் 
 விக்கிமேபியாவில் கீழ் ஏரி (சோட்டா தலாப்).
ஆர். விஸ்வநாதன்

ஆர். விஸ்வநாதன் (R. Viswanathan) ஒரு  இந்திய அரசியல்வாதி ஆவார். இவர் இந்திய கம்யூனிஸ்ட் கட்சியின் தலைவராகப் பணிபுரிந்தார். இவர் 1996 ஆம் ஆண்டு முதல் 1999 ஆம் ஆண்டு வரை வேளாண்மை துறை  அமைச்சராகப் பதவி வகித்தார்.  இவர் புதுச்சேரி சட்டமன்றத்திற்கு ரெட்டியார்பாளையம் தொகுதியில் இருந்து நான்கு முறை தேர்ந்தெடுக்கப்பட்டார். இவர் இந்திய கம்யூனிஸ்ட் கட்சியின் மாநிலச் செயலாளர் ஆவார். இவர் அகில இந்திய மாணவர் சங்கத்தின் மாநில பொதுச் செயலாளராகவும் அகில இந்திய விவசாயிகள் சங்கப் புதுச் செயலாளராகவும் இருந்தார். இவர் அனத்திந்திய தொழிற் சங்கக் காங்கிரசின் தலைவர் மற்றும் இந்திய கம்யூனிஸ்ட் கட்சியின் தேசிய கவுன்சில் உறுப்பினராக இருந்தார்.

மேற்கோள்கள்

புதுச்சேரி சட்டமன்ற உறுப்பினர்கள்
இந்தியப் பொதுவுடைமைக் கட்சி அரசியல்வாதிகள்
ஒஈவிசெ-2003-பிஎல்ஜி-235 எல்

ஒஈவிசெ-2003-பிஎல்ஜி-235எல் ( வாநுநோ-2003-பிஎல்ஜி-53L ) (OGLE-2003-BLG-235L) (MOA-2003-BLG-53L)என்பது சிலை(வில்) ராசியில் உள்ள ஒரு விண்மீனாகும். இந்த  விண்மீனைச் சுற்றிவரும் ஒரு கோள் முதலில் ஒளியியல்  ஈர்ப்பு வில்லைச் செய்முறையால் கண்டறியப்பட்ட கோளாகும்.   இந்த நிகழ்வு 2003  ஜூலையில் நடந்தது. இரண்டு குழுக்கள் இந்த நிகழ்வை ஒளியியல் ஈர்ப்பு வில்லைச் செய்முறை (ஒஈவிசெ),  வானியற்பியலில் நுண்வில்லையாக்க நோக்கீடுகள் (வாநுநோ) வழி,  கண்காணித்து  தற்சார்பாக தனியாகக் கண்டறிந்தன: எனவே,  இதற்கு இரட்டை பெயரீடு வழங்கப்பட்டது.  இது K வகை ஆரஞ்சு குறுமீனாகும், இதை  ஒரு பெரிய  கோள் சுற்றிவருகிறது.

வில்லை அமைப்பு 
ஒஈவிசெ-2003-பிஎல்ஜி-235எல் மற்றும் வாநுநோ-2003-பிஎல்ஜி-53எல் என்பது வில்லை அமைப்பால்  விண்மீனுக்கு வழங்கப்படும் பெயரீடாகும்.  2004 ஆம் ஆண்டில்,  தாய் விண்மீனின்ன் முன் கடந்து செல்லும் போது உருவான ஒளி வளைவின் பகுப்பாய்வு, ஓம்பல் விண்மீனை விட விட 0.0039 மடங்கு பொருண்மை கொண்ட ஒரு புறக்கோள் விண்மீனைச் சுற்றி வருவதைக் கண்டறிய வழிவகுத்தது (இது வியாழன் பொருண்மை வரம்பில் வைக்கும்). விண்மீன் மண்டலத்தில் மிகவும் பொதுவான வகை விண்மீன் என்பதால், இந்த விண்மீன் முதலில் செங்குறுமீனாகக் கருதப்பட்டது. 

2006 வாக்கில்,  வாயிலும் வில்லை விண்மீனும் அவற்றின் ஒளியைப் பிரிக்கக்கூடிய அளவுக்கு (பூமியிலிருந்து பார்க்கும்போது) நெடுந்தொலைவுக்குல் நகர்ந்தது.  அபுள் விண்வெளி தொலைநோக்கியின் நோக்கீடுகள், உண்மையில் விண்மீன்  எதிர்பார்த்ததை விட பொலிவாகவும் குறைவான  செந்நிறத்துடனும் இருந்தது. இது சுமார் 0.63 சூரியப் பொருண்மை கொண்ட K குறுமீனுக்கு எதிர்பார்க்கப்படும் கதிர்நிரல்வகையுடன் பொருந்துகிறது, இது பால்வெளியில் உள்ள சராசரி  விண்மீனைவிட விட பெரியது.  இது வில்லை விண்மீனுக்கான தொலைவை மதிப்பிட உதவுகிறது, இது 5.8 கிலோபுடைநொடிகள் (19,000 ஒளி ஆண்டுகள்) தொலைவில் உள்ளது.

கோள் அமைப்பு 
OGLE-2003-BLG-235L/MOA-2003-BLG-53L அமைப்பு கண்டுபிடிப்புக் குழு பின்தொடர்தல், உறுதிப்படுத்தல் நோக்கீடுகளால்  ஒரு கோளைக் கன்டறிந்தது.

மேலும் காண்க 

 ஒளியியல் ஈர்ப்பு வில்லைச் செய்முறை அல்லது  ஒஈவிசெ
 சூரியப் புறக்கோள்களின் பட்டியல்

மேற்கோள்கள்

வெளி இணைப்புகள் 

முதன்மை வரிசை விண்மீன்கள்
சிலை(வில்) விண்மீன்குழாம்
வாநுநோ-2008-பிஎல்ஜி-310எல்

வாநுநோ-2008-பிஎல்ஜி-310எல் (MOA-2008-BLG-310L) என்பது விருச்சிக விண்மீன் குழுவில் குறைந்தது 20000 ஒளி ஆண்டுகள் தொலைவில் அமைந்துள்ள 23 பருமை விண்மீனாகும் . இந்த நட்சத்திரம் 0.67 சூரியப் பொருண்மையைக் கொண்டுள்ளது, இது ஒருவேளை தாமதமான K-வகை விண்மீனாக இருக்கலாம் என்பதைக் குறிக்கிறது.

2009 ஆம் ஆண்டு நுண்வில்லையாக்க  நிகழ்வின் போது, ஒரு கோல் இந்த விண்மீனை 1.25  வானியல் அலகுAU தொலைவில் சுற்றி வருவது கண்டறியப்பட்டது.  மேலும்,ம் வியாழனை விட 0.23 மடங்கு பொருண்மை கொண்டதாகும்.

மேலும் பார்க்கவும் 

 வாநுநோ -2007-பிஎல்ஜி-192எல்
 ஒஈவிசெ-2005-பிஎல்ஜி-390எல்
 சூரியப் புறக்கோள்களின் பட்டியல்

மேற்கோள்கள் 

 
 
விருச்சிக விண்மீன் குழாம்
முதன்மை வரிசை விண்மீன்கள்
மக்புல் சபீர் பகவான்

மக்புல் சபீர் பகவான் (Makbul Shabbir Bagawan) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு மார்ச்சு மாதம் 20 ஆம் தேதியன்று இவர் பிறந்தார். கர்நாடக சட்டமன்றத்தில் இவர் சட்டமன்ற உறுப்பினராக இருந்தார்.

அரசியல் வாழ்க்கை
இந்திய தேசிய காங்கிரசு கட்சியில் மக்புல் சபீர் பகவான் உறுப்பினராக இருந்தார்.  2013 ஆம் ஆண்டு  கர்நாடக சட்டமன்றத்திற்கு நடைபெற்ற தேர்தலில் பிச்சப்பூர் தொகுதியில் போட்டியிட்டு வெற்றி பெற்ற  இவர் சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் பாரதிய சனதா கட்சி வேட்பாளரை 9,200 வாக்குகள் வித்தியாசத்தில் தோற்கடித்து மக்புல் சபீர் பகவான் மொத்தம் 48,615 வாக்குகள் பெற்றார்.

மேற்கோள்கள்
2பொருண்மை ஜோ1225093−2439505

2பொருண்மை ஜோ1225093-2439505 (2MASS J01225093−2439505) என்பது M-வகை முதன்மை வரிசை விண்மீன் . அதன் மேற்பரப்பு வெப்பநிலை 3530  கெ ஆகும். 2பொருண்மை ஜோ1225093−2439505  0.12 பில்லியன் ஆண்டுகள் சூரியனை விட மிகவும் இளையது. இயக்கவியலாக, ஏபி தோராடசு எனும் நகரும் விண்மீன் குழுவுக்கு சொந்தமானது. 

2016 ஆம் ஆண்டு நிலவரப்படி, 2பொருண்மை ஜோ1225093−2439505  விண்மீனுக்கு எந்த விண்மீன்  இணையும் பலவகை ஆய்வுகளாலும் கண்டறிய முடியவில்லை

கோள் அமைப்பு 
2013 ஆம் ஆண்டில், 2பொருண்மை ஜோ1225093−2439505 பிb எனும் ஒரு மீவியாழன் கோள் ( பழுப்பு குறுமீனாகவும் இருக்கலாம்),  நேரடி படிமமாக்க முறையில் கண்டுபிடிக்கப்பட்டது. கோள் மேற்பரப்பு  வெப்பநிலை 1600   கெ.,  மேலும், ஒப்பீட்டளவில் குறைந்த மேற்பரப்பு ஈர்ப்பும் இளமமகவையின் காரணமாக  இயல்பிகந்த, குறுகிய கால வளிமண்டலத் தூசி வகையை வெளிப்படுத்துகிறது.  கோள்களின் கதிர்நிரல்  L3.7   என வகைப்படுத்தப்பட்டுள்ளது.  கோள்களின் சுழற்சி அச்சு அதன் வட்டணையில் சாய்வு 33  பாகை சாய்ந்துள்ளது,  விண்மீன் நிலநடுவரைத் தளத்துடன் வட்டணை, 1  பாகை மையப்பிறழ்வுடன் அமைகிறது. கோள் 6.8   மணி  அலைவுநேரத்துடன் வேகமாகச் சுழல்கிறது.

மேற்கோள்கள் 

M வகை முதன்மை வரிசை விண்மீன்கள்
திமிங்கில விண்மீன் குழாம்
முதன்மை வரிசை விண்மீன்கள்
சிடி-44 170

சிடி-44 170 (CD-44 170)  கிளீசே 27.1, கிலீசே 9018 மற்றும் எச்ஐபி 3143 என்றும் அறியப்படுகிறது, இது ஒரு M-வகை முதன்மை வரிசை  விண்மீனாகும் . இதன் மேற்பரப்பு வெப்பநிலை   கெ . அடர்விண்மீனில் தனிமங்களின்  செறிவு சூரியனை ஒத்தது. 

2014 ஆம் ஆண்டில், 16 நாட்கள் வட்டனைக் காலத்துடன் கிளீசே 27.1 பி என்ற பெயருடைய ஒரு கோள்   ஆர வேகம் முறையைப் பயன்படுத்தி கண்டுபிடிக்கப்பட்டது.  கோளின் மேற்பரப்பு சமனிலை வெப்பநிலை  ஆகும்  கோளின் இருப்பு 2020 வரை  ஐயப்படப்பட்டது, ஏனெனில் தூண்டுதல் வட்டணைக்காலம் நட்சத்திரத்தின் சுழற்சி காலத்தில் பாதிக்கு சமமாகும்.

மேற்கோள்கள் 

M வகை முதன்மை வரிசை விண்மீன்கள்
பேனிக்சு விண்மீன்குழாம்
முதன்மை வரிசை விண்மீன்கள்
கிளாலி

கிளாலி என்பது இலங்கையில் வட மாகாணத்தின் கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பச்சிலைப்பள்ளி பிரதேச செயலாளர் பிரிவில் அமைந்துள்ளது. இது முகமாலைக்குத்  தென்மேற்கே அமைந்துள்ள ஒரு கடற்கரைக் கிராமம் ஆகும்.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
ஒல்லந்தாய்தாம்போ

ஒல்லந்தாய்தாம்போ   ( Ollantaytambo ) என்பது பெரு நாட்டின் குசுக்கோ நகரின் வடமேற்கே சாலை வழியாக 72 கிமீ (45 மை) தெற்கில் உள்ள ஒரு நகரம் மற்றும் இன்கா காலத்திய தொல்பொருள் தளமாகும்.  இது கடல் மட்டத்திலிருந்து 2,792 மீ (9,160 அடி) உயரத்தில், குசுக்கோ பிராந்தியத்தில் உள்ள உருபாம்பா மாகாணத்தின் ஒல்லண்டாய்டம்போ மாவட்டத்தில் அமைந்துள்ளது. இன்கா பேரரசின் போது, ஒல்லந்தாய்தாம்போ பேரரசர் பச்சகுட்டியின் அரச தோட்டமாக இருந்தது. அவர் இப்பகுதியை கைப்பற்றி,  நகரத்தையும் ஒரு சடங்கு மையத்தையும் கட்டினார். பெருவை எசுப்பனியா கைப்பற்றிய நேரத்தில், இன்கா எதிர்ப்பின் தலைவரான மான்கோ இன்கா யுபான்கியின் கோட்டையாக இது செயல்பட்டது. இன்காக்களின் புனித பள்ளத்தாக்கில் அமைந்துள்ள இது, இன்கா இடிபாடுகள் மற்றும் இன்கா பாதை என அழைக்கப்படும் இது அதன் இருப்பிடத்தின் காரணமாக இப்போது ஒரு முக்கியமான சுற்றுலா அம்சமாக உள்ளது.

புகைப்படங்கள்

மேற்கோள்கள்

மேலும் படிக்க
 Bengtsson, Lisbet. Prehistoric stonework in the Peruvian Andes : a case study at Ollantaytambo. Göteborg : Etnografiska Museet, 1998. 
 Gasparini, Graziano and Luize Margolies. Inca architecture. Bloomington: Indiana University Press, 1980. 
  Glave, Luis Miguel and María Isabel Remy. Estructura agraria y vida rural en una región andina: Ollantaytambo entre los siglos XVI y XIX. Cusco: Centro de Estudios Rurales Andinos "Bartolomé de las Casas", 1983.
 Hemming, John. The conquest of the Incas. London: Macmillan, 1993. 
 Hyslop, John. Inka settlement planning. Austin: University of Texas Press, 1990. 
 Kubler, George. The art and architecture of ancient America: the Mexican, Maya and Andean peoples. Harmondsworth: Penguin Books, 1990.
 Protzen, Jean-Pierre. Inca architecture and construction at Ollantaytambo. New York: ஒக்ஸ்போர்ட் பல்கலைக்கழகப் பதிப்பகம், 1993. 
 https://www.congreso.gob.pe/ntley/Imagenes/Leyes/27265.pdf

External links 

 
 CATCCO, local museum

இன்கா
பெரு
சி. ஆர். பாசப்பா

சி. ஆர். பாசப்பா (C. R. Basappa) இந்தியாவைச் சேர்ந்த ஓர் அரசியல்வாதியாவார். 1913 ஆம் ஆண்டு ஏப்ரல் மாதம் 13 ஆம் தேதியன்று இவர் பிறந்தார். 3 முறை நாடாளுமன்ற உறுப்பினராக பணியாற்றினார். இந்திய நாடாளுமன்றத்தின் கீழ் அவையான மக்களவையில் திப்தூர் மக்களவைத் தொகுதியை இவர் பிரதிநிதித்துவப்படுத்தினார். இந்திய நாடாளுமன்றத்தில் காங்கிரசு கட்சி உறுப்பினராகச் செயல்பட்டார்.

வாழ்க்கைக் குறிப்பு
சி.ஆர்.பாசப்பா 1913 ஆம் ஆண்டு ஏப்ரல் 13 ஆம் தேதி மைசூரில் உள்ள சிக்கனயா கங்கள்ளியில் (தற்போதைய கர்நாடகாவின் சிக்கனயா கங்கள்ளியில்) பிறந்தார். இளங்கலை பட்டம், இளங்கல்வியியல் பட்டம், இளம் சட்டவியல் பட்டம் ஆகியவற்றை பெற்றார். தும்கூர் அரசு உயர்நிலைப் பள்ளி, மைசூர் மகாராசா கல்லூரி, மும்பை அரசினர் சட்டக் கல்லூரி ஆகிய கல்வி நிறுவனங்களில் பாசப்பா கல்வி கற்றார்.

சிஆர் பாசப்பா 1937 ஆம் ஆண்டில் புட்டத்தாயம்மா என்ற பெண்ணை திருமணம் செய்து கொண்டார். தம்பதியருக்கு 3 மகன்களும் 1 மகளும் உள்ளனர்.

பதவிகள்

இறப்பு
சி.ஆர்.பாசப்பா 29 சனவரி 1991 அன்று தனது 77 ஆவது வயதில் காலமானார்.

மேற்கோள்கள்

புற இணைப்புகள்
Official biographical sketch in Parliament of India website

1913 பிறப்புகள்
நாடாளுமன்ற மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
1991 இறப்புகள்
கர்நாடக அரசியல்வாதிகள்
பச்சாகூட்டெக்

பச்சாகுட்டி இன்கா யுபான்கி (Pachacuti Inca Yupanqui)  பச்சாகூட்டெக் என்றும் அழைக்கப்படும் இவர் குசுக்கோ இராச்சியத்தின் ஒன்பதாவது மன்னனாக இருந்தார். இவர் குசுக்கோவை இன்கா பேரரசாக மாற்றினார். பெரும்பாலான தொல்லியல் ஆராய்ச்சியாளர்கள் இப்போது மச்சு பிச்சுவின் புகழ்பெற்ற இன்கா தளம் பச்சாகூட்டெக்க்கு ஒரு தோட்டமாக கட்டப்பட்டது என்று நம்புகிறார்கள். 

பச்சக்குட்டி என்றால் "உலகின் சீர்திருத்தவாதி" என்றும்,   யுபான்கி என்றால் "மரியாதைக்குரிய" எனப் பொருள். இவரது ஆட்சியின் போது, குசுக்கோ ஒரு குக்கிராமத்திலிருந்து ஒரு பேரரசாக வளர்ந்தது. அது சிமு பேரரசுடன் போட்டியிட்டது. இறுதியில் முந்தியது. மூன்று தலைமுறைகளுக்குள், குசுக்கோ பள்ளத்தாக்கிலிருந்து கிட்டத்தட்ட மேற்கு தென் அமெரிக்கா முழுவதும் இன்கா ஆதிக்கத்தை விரிவுபடுத்தும் ஒரு சகாப்தத்தை பச்சாகூட்டெக் தொடங்கினார். வரலாற்றாசிரியர் கார்சிலாசோ டி லா வேகாவின் கூற்றுப்படி, தெற்கு அரைக்கோளத்தின் அந்தீசில் சூரியக்கடவுளை கொண்டாடுவதற்காக பச்சகுட்டி இண்டிர்யாமி வழிபாட்டை தொடங்கி வைத்தார்.  பச்சகுட்டி பெரும்பாலும் இன்காக்களின் சூரிய வழிபாட்டின் தோற்றம் மற்றும் விரிவாக்கத்துடன் இணைக்கப்பட்டுள்ளார்.

மேற்கோள்கள்

வெளி இணைப்புகள் 

பெரு
எக்குவடோரின் வரலாறு
பெருவின் வரலாறு
பிரபாவதி தேவி சரஸ்வதி

பிரபாவதி தேவி சரஸ்வதி (Prabhavathi Devi Saraswathi 5 மார்ச் 1905- 14 மே 1972) ஓர் இந்திய வங்காள எழுத்தாளர் மற்றும் புதின எழுத்தாளர் ஆவார்.

ஆரம்ப கால வாழ்க்கை 
பிரபாவதி 1905 இல் பிரித்தானிய இந்தியாவின் மேற்கு வங்காளத்தில் உள்ள வடக்கு 24 பர்கானா மாவட்டம் கோபர்தங்காவில் உள்ள கந்துராவில் பிறந்தார். இவரது தந்தை கோபால்சந்திர பந்தோபாத்யாய். இவர் கிழக்கு வங்காளத்தின் தினஜ்பூரில் ஒரு வழக்குரைஞராக இருந்தார். இவர் ஒன்பது வயதில் பிபூதிபூசன் சௌத்ரியை மணந்தார். பிரம்மா பெண்கள் பயிற்சிக் கல்லூரியில் பயின்றார், அங்கு ஆசிரியராகப் பயிற்சி பெற்றார்.

தொழில் வாழ்க்கை 
பிரபாவதி கொல்கத்தாவில் உள்ள நகராட்சிப் பள்ளியில் ஆசிரியையாக சேர்ந்தார். வடக்கு கொல்கத்தாவில் சாவித்ரி பள்ளியை நிறுவினார்.  முகமதி, பாரதவர்சா, உபாசனா, பன்சிரி மற்றும் சாரதி போன்ற பத்திரிகைகளில் தனது படைப்புகளை வெளியிட்டார். 1923 இல் தனது முதல் புதினமான பிஜிதாவை வெளியிட்டார். இவரது புதினம் பங்கா கோரா என்ற வங்காளத் திரைப்படமாக வெளியானது. இது 1956 ஆம் ஆண்டு குல தெய்வம் என்ற தமிழ் மொழித் திரைப்படமாகவும், 1957 ஆம் ஆண்டு பாபி என்ற இந்தி மொழித் திரைப்படமாகவும் எடுக்கப்பட்டது. பங்ளர் மேயே என்ற நாடகம் இவரது புத்தகமான பதேர் சேஸை அடிப்படையாகக் கொண்டது. 300க்கும் மேற்பட்ட புத்தகங்களை எழுதியுள்ளார். இவர் வங்காள இலக்கியத்தில் கிருஷ்ணா என்ற முதல் பெண் துப்பறியும் கதை மாந்தரை உருவாக்கினார். பிரதாச்சாரிணி, பயதிதா தரித்ரி, பிதாபர் கதா, துலர் தரணி, ஜாகரன், மஹியாசி நாரி மற்றும் ரப்கா பாவ் ஆகியவை இவரது குறிப்பிடத்தகுந்த படைப்புகளில் அடங்கும். ஜாம்செட்பூர் அகில இந்திய வங்காள இலக்கிய சங்கத்தின் இயக்குநராக இருந்தார். 1946 இல் கொல்கத்தா பல்கலைக்கழகத்தால் லீலா விருது இவருக்கு வழங்கப்பட்டது. நவத்வீப் இசுகாலர்ஸ் சமூகத்தால் இவருக்கு சரஸ்வதி விருது வழங்கப்பட்டது.

இறப்பு 
பிரபாவதி 1972 மே 14 இல் இந்தியாவின் மேற்கு வங்கத்தில் உள்ள கொல்கத்தாவில் இறந்தார்.

சான்றுகள் 

கொல்கத்தா எழுத்தாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
1972 இறப்புகள்
1905 பிறப்புகள்
ஆன்ஸ் ஜபேர்

ஆன்ஸ் ஜபேர் (Ons Jabeur  பிறப்பு 28 ஆகத்து 1994) என்பவர் ஒரு துனிசிய தொழில்முறை டென்னிசு வீராங்கனை ஆவார். 27 சூன் 2022 அன்று தன்  மகளிர் டென்னிசு சங்கத்தின் (மடெச)  உலகின் உயர் தரவரிசைப் பட்டியலில் இரண்டாவது இடத்தைப் பெற்றார். ஜபேர் தற்போது துனிசியாவில் முதல் இடத்திலும், மகளிர் டென்னிசு சங்கம் மற்றும் ஏடிபி தரவரிசையில் வரலாற்றில் மிக உயர்ந்த தரவரிசையில் உள்ள ஆப்பிரிக்க மற்றும் அரபு டென்னிஸ் வீராங்கனை ஆவார். இவர் மகளிர் டென்னிசு சங்க  சுற்றுப்பயணத்தில் ஐந்து ஒற்றையர் பட்டங்களையும், ஐ.டி.எப் சர்க்யூட்டில் பதினொரு ஒற்றையர் பட்டங்களையும் ஒரு இரட்டையர் பட்டத்தையும் வென்றுள்ளார். ஜபேர் 2022 மற்றும் 2023 இல் விம்பிள்டன் மற்றும் 2022 இல் யூ.எசு. ஓபனில் இரண்டாம் இடத்தைப் பிடித்தார். பெருவெற்றித் தொடரின் ஒற்றையர் இறுதிப் போட்டியில் பங்கேற்ற முதல் ஆப்பிரிக்க மற்றும் அரபு பெண்மணி இவர் ஆவார்.

ஜபேருக்கு டென்னிஸ் விளையாட்டில் ஆர்வம் உள்ளதை அவருக்கு மூன்று வயது இருக்கும்போது அவரது தாயார் கண்டறிந்தார். 2010 மற்றும் 2011 ஆம் ஆண்டு பிரெஞ்ச் ஓபனில் இரண்டு ஜூனியர் மேஜர் பெண்கள் ஒற்றையர் இறுதிப் போட்டிகளை எட்டினார்.  1964 முதல் ஜூனியர் மேஜரை வென்ற முதல் ஆப்பிரிக்க அல்லது அரேபியர் என்ற பெருமையைப் பெற்றார். ஏறக்குறைய பத்தாண்டுகள் முதன்மையாக ஐ.டி.எப் அளவில் விளையாடிய பிறகு, இவர் 2017 இல் மகளிர் டென்னீசு சங்கத்தின் பயணத் தொடரில் தொடர்ந்து போட்டியிடத் தொடங்கினார். இவர் 2019 ஆம் ஆண்டின் சிறந்த அரபு பெண் விருதைப் பெற்றார். 2020 ஆத்திரேலிய ஓபனில், ஜபேர் பெரிய காலிறுதியை எட்டிய முதல் அரபு பெண்மணி என்ற சாதனையைப் படைத்தார். இந்த சாதனையை இவர் 2021 விம்பிள்டன் சாம்பியன்ஷிப்பில் மீண்டும் நிகழ்த்தினார். 2021 பர்மிங்காம் கிளாசிக்கில் மகளிர் டென்னீசு சங்கத்தின் போட்டிப் பயணத்தின் பட்டத்தை வென்ற முதல் அரபு பெண்மணி என்ற பெருமையையும் பெற்றார். ஜபீர் 2022 மாட்ரிட் ஓபன், மகளிர் டென்னீசு சங்கத்தின் 1000 நிகழ்வை வென்றார், இது அவரது மிகப்பெரிய பட்டமாகும், இந்த நிலையில் வெற்றி பெற்ற முதல் பெண் துனிசிய மற்றும் அரேபிய வீராங்கனை ஆனார். இவரது சாதனைகள் ஆப்பிரிக்க கண்டம் முழுவதும் டென்னிசின் தன்விவரக்குறிப்பை உயர்த்திய பெருமைக்குரியவை.

குறிப்பு

மேற்கோள்கள் 

வாழும் நபர்கள்
1994 பிறப்புகள்
துனீசிய விளையாட்டு வீரர்கள்
பெண் டென்னிசுக்காரர்கள்
சின்மயி அருண்

Articles with hCards
சின்மயி அருண் (Chinmayi Arun)  இந்தியாவின் தில்லியில் உள்ள தேசிய சட்டப் பல்கலைக்கழகத்தில் சட்ட உதவிப் பேராசிரியராக உள்ளார், அங்கு தகவல் தொடர்பு ஆளுகை மையத்தின் நிறுவனர் மற்றும் இயக்குநராக இருந்தார்.

கல்வி 
சின்மயி அருண் பெங்களூரில் உள்ள பிராங்க் அந்தோணி பொதுப் பள்ளியில் படித்தார்.

உயர் கல்வி 
அருண் 2006 இல் ஐதராபாத்தில் உள்ள தேசிய சட்ட ஆய்வுகள் மற்றும் ஆராய்ச்சிக்கான NALSAR பல்கலைக்கழகத்தில் இளங்கலைச் சட்டம் பட்டம் பெற்றார். பின்னர் எல்எல் எம் படிப்பதற்காக இலண்டன் பொருளியல் மற்றும் அரசியல் பொருளியல் பள்ளியில் 2008 முதல் 2009ஆம் வரை பயின்றார்.

தொழில் வாழ்க்கை 
இந்தியாவில் சட்டம் மற்றும் தொழில்நுட்பம் குறித்த சின்மயி அருணின் பணியின் காரணமாக, தி பிரிண்டின் "36 புத்திசாலித்தனமான இந்தியப் பெண்கள்" பட்டியலில் இவர் இடம்பெற்றார்.

சான்றுகள்

வெளி இணைப்புகள் 

 தேசிய சட்ட பல்கலைக்கழகத்தில் சுயவிவரம்
வாழும் நபர்கள்
இந்தியப் பெண் கல்வியியலாளர்கள்
சித்னல் சண்முகப்பா பாசப்பா

சித்னல் சண்முகப்பா பாசப்பா (Sidnal Shanmukhappa Basappa) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு ஏப்ரல் மாதம் 6 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்த இவர்  கர்நாடகாவின் பெலகாவி தொகுயிலிருந்து தொடர்ந்து நான்கு முறை நாடாளுமன்ற உறுப்பினராகத் தேர்ந்தெடுக்கப்பட்டு  பணியாற்றினார்.

பின்னணி 
சண்முகப்பா கர்நாடகாவின் பெல்காவி மாவட்டத்தில் உள்ள  சம்பகாவனில் பிறந்தார்.  இந்திய சுதந்திரப் போராட்ட வீரரான பாசப்பா சித்னல்  இவரது தந்தையாவார்.

தனிப்பட்ட வாழ்க்கை 
சண்முகப்பா 1966 ஆம் ஆண்டு மே மாதம் 8 ஆம் தேதியன்று சுசிலா என்ற பெண்னை திருமணம் செய்து கொண்டார்.   இத்தம்பதியருக்கு  இரண்டு மகன்கள் மற்றும் ஒரு மகள் என மூன்று குழந்தைகள் இருந்தனர். 

2021 ஆம் ஆண்டில்  இந்தியாவில்  கோவிட்-19 தொற்றுநோய் பரவலின் போது கோவிட்-19 நோயால் பாதிக்கப்பட்டு இவர் இறந்தார்.

பதவிகள்

மேற்கோள்கள் 

2021 இறப்புகள்
7வது மக்களவை உறுப்பினர்கள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
பெளகாவி மாவட்ட நபர்கள்
1936 பிறப்புகள்
முதலாம் சேத்தியின் கல்லறை

முதலாம் சேத்தியின் கல்லறை (Tomb of Seti I) எகிப்தின் மன்னர்களின் சமவெளியில்  அமைந்துள்ள பத்தொன்பதாம் வம்சத்தின் பார்வோன் முதலாம் சேத்தியின்  கல்லறையாகும் . இது "பெல்சோனியின் கல்லறை", "அபிசின் கல்லறை" மற்றும் "நெகோயிசின் மகனான பிசம்மிசின் கல்லறை" என்ற பெயர்களாலும் அறியப்படுகிறது. இது சமவெளியில் மிகவும் அலங்கரிக்கப்பட்ட கல்லறைகளில் ஒன்றாகும். மேலும் இது மன்னர்கள் சமவெளியில் உள்ள மிகப்பெரிய மற்றும் ஆழமான கல்லறைகளில் ஒன்றாகும்.  இது 1817 ஆம் ஆண்டு அக்டோபர் 16 ஆம் தேதி இத்தாலிய தொல்லியல் ஆராய்ச்சியாளரும் ஆய்வாளருமான ஜியோவானி பாட்டிஸ்டா பெல்சோனி என்பவரால் கண்டுபிடிக்கப்பட்டது. கல்லறையுடன் கூடிய புதைகுழியைக் கொண்ட முதல் கண்டுபிடிக்கப்பட்ட கல்லறைகளில் இதுவும் ஒன்றாகும்.

வடிவமைப்பு 
முன்பு 137.19 மீட்டர் (450.10 அடி) உயரத்தில் உள்ள இரண்டாம் ராமேசசின் மகன்களுக்கு சொந்தமான கல்லறை கண்டுபிடிக்கப்படும் வரை பள்ளத்தாக்கின் மிக நீளமான கல்லறையாகக் கருதப்பட்டது, அதன் பதினேழு அறைகள் மற்றும் பக்க அறைகளில் இரண்டைத் தவிர மற்ற எல்லாவற்றிலும் நன்கு பாதுகாக்கப்பட்ட நிவாரணங்கள் உள்ளன. கல்லறையின் ஒரு பகுதி இன்னும் தோண்டப்பட்டு வருகிறது. இது காரிடார் கே என அறியப்படுகிறது. காரிடார் கே, புதைகுழியில் சவப்பெட்டி அமைந்திருந்த இடத்தின் அடியில் இருந்து மலைப்பகுதிக்குள் செல்கிறது. சுரங்கப்பாதையின் பெரும்பகுதி குப்பைகளால் நிரம்பியுள்ளதால், சுரங்கப்பாதை முறையாக தோண்ட முடியவில்லை. சுரங்கப்பாதையில் ஆய்வுத் திட்டங்கள் 2001 இல் தொடங்கப்பட்டன.  மார்ச் 12, 2023 நிலவரப்படி, இந்த அகழ்வாராய்ச்சியின் முடிவுகள் எதுவும் பகிரங்கப்படுத்தப்படவில்லை.

தொல்லியல் மற்றும் பாதுகாப்பு 
இந்த கல்லறை இத்தாலிய ஆய்வாளர் மற்றும் ஆரம்பகால எகிப்தியலாளரான ஜியோவானி பாட்டிஸ்டா பெல்சோனி  என்பவரால் 16 அக்டோபர் 1817 அன்று கண்டுபிடிக்கப்பட்டது. கல்லறைக்குள் நுழைந்தவுடன், பெல்சோனி சுவர் ஓவியங்கள் நல்ல நிலையில் இருப்பதைக் கண்டார். மேலும் சுவர்களில் உள்ள வண்ணப்பூச்சு இன்றும் புதியதாகத் தெரிகிறது. மேலும் சில கலைஞர்களின் வண்ணப்பூச்சுகள் மற்றும் தூரிகைகள் இன்றும் தரையில் உள்ளன.  பெல்சோனி கல்லறையைக் கண்டுபிடித்தபோது, புதைகுழியில்  ஒரு பக்க அறையில் மம்மியிடப்பட்ட அபிஸ் எருது கடவுள் கண்டுபிடிக்கப்பட்டதால், கல்லறை "அபிஸ் கல்லறை" என்று அறியப்பட்டது.

1950 களின் பிற்பகுதியில் அகழ்வாராய்ச்சியின் காரணமாக கல்லறையில் பல சுவர்கள் இடிந்து அல்லது விரிசல் அடைந்தன. 1960 களின் முற்பகுதியில் சுற்றியுள்ள பாறைகளில் ஈரப்பதம் அளவுகளில் குறிப்பிடத்தக்க மாற்றங்களை ஏற்படுத்தியது.

சுற்றுலா 
1950கள் மற்றும் 1960களில் நடந்த தொல்லியல் முயற்சிகள் கல்லறையின் சில பகுதிகளை நிலையற்றதாக மாற்றியது. மேலும், முறையற்ற சுற்றுலாவால் ஏற்பட்ட சேதங்கள் காரணமாக, பயணிகள் வருகை குறைந்தது.

புகைப்படங்கள்

மேற்கோள்கள் 

 Reeves, N. & Wilkinson, R. H. The Complete Valley of the Kings, 1996, Thames and Hudson, London.
 Siliotti, A., Guide to the Valley of the Kings and to the Theban Necropolises and Temples 1996, A.A. Gaddis, Cairo.
 Belzoni, Giovanni, Narratives of the operations and recent discoveries in Egypt and Nubia:... 1820

வெளி இணைப்புகள் 

 Theban Mapping Project: KV17 includes description, images, and plans of the tomb.
 360° Photosphere virtual visit of Seti I Tomb in the Kings' Valley

Coordinates on Wikidata

எகிப்தின் உலகப் பாரம்பரியக் களங்கள்
எகிப்தின் வரலாறு
எகிப்தில் உள்ள தொல்லியல் களங்கள்
எகிப்தின் பத்தொன்பதாம் வம்சம்
உமேசு பட் பாவிகேரி

உமேசு பட் பாவிகேரி (Umesh Bhat Bhavikeri)  இந்தியாவைச் சேர்ந்த ஓர் அரசியல்வாதியாவார்.  இந்திய தேசிய காங்கிரசு கட்சியில் இவர் உறுப்பினராக இருந்தார். 1989 ஆம் ஆண்டில் நடைபெற்ற தேர்தலில்  அங்கோலா தொகுதியிலிருந்து கர்நாடக சட்டமன்ற உறுப்பினராக தேர்ந்தெடுக்கப்பட்டார்   லோக் சிக்சா அறக்கட்டளையின் தலைவராகவும் பணியாற்றினார். சம்யுக்த கர்நாடகா என்ற கன்னட பத்திரிகையை இந்த அறக்கட்டளை வெளியிடுகிறது.

பதவிகள்

இறப்பு 
13 ஆகத்து  2019 அன்று, இவர் தனது 72 ஆவது வயதில் பெங்களூரில் மாரடைப்பால் காலமானார்

மேற்கோள்கள் 

2019 இறப்புகள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
கர்நாடக சட்டமன்ற உறுப்பினர்கள்
நியோபோகா

நியோபோகா (Neophoca) என்பது ஊனுண்ணி வரிசையின் ஒட்டாரிடே (கடற்சிங்கம் மற்றும் மென்உரோம கடல்நாய்) குடும்பத்தின் ஒரு பேரினமாகும். இது நியூசிலாந்து கடல் சிங்கமான போகார்க்டோசு பேரினத்துடன் சில வகைப்பாட்டியல் வல்லுநர்களால் இணைக்கப்பட்டுள்ளது. ஒரே ஒரு சிற்றினம் மட்டுமே தற்போது வாழ்கிறது:

 நி. சினிரியா : ஆத்திரேலிய கடல் சிங்கம். பெரும்பாலான உயிரினங்கள் சிறியவை மற்றும் மரபணு ரீதியாகத் தனிமைப்படுத்தப்பட்டவை.

அழிந்துபோன சிற்றினம்:

 நி. பலடினா, நியூசிலாந்தில் கண்டுபிடிக்கப்பட்ட ஒரு மண்டை ஓடு அடிப்படையில் அறியப்படுகிறது

மேற்கோள்கள் 

பாலூட்டிப் பேரினங்கள்
ஊனுண்ணி விலங்குகள்
போஜ் ஈரநிலம்

போஜ் ஈரநிலம் (Bhoj Wetland) என்பது மத்திய இந்திய மாநிலமான மத்தியப் பிரதேசத்தின் தலைநகரான போபால் நகரில் அமைந்துள்ள இரண்டு ஏரிகளுடன் கூடியது. இந்த இரண்டு ஏரிகள் போஜ்தால் மேல் ஏரி & கீழ் ஏரி ஆகும். இது நகர மையத்தின் மேற்கில் அமைந்துள்ளது.

அமைப்பு 
போஜ்டால் 31 சதுர கி.மீ பரப்பளவைக் கொண்டுள்ளது. இதன் மொத்த நீர்பிடிப்பு பகுதி 361 சதுர கி. மீ. ஆகும்.போஜ்தாலின் நீர்ப்பிடிப்பு பகுதி பெரும்பாலும் கிராமப்புறமாக உள்ளது. இதன் கிழக்கு முனையைச் சுற்றி சில நகரமயமாக்கப்பட்ட பகுதிகள் உள்ளன. கீழ் ஏரி 1.29 சதுர கி.மீ. பரப்பளவில் 9.6 சதுர கி.மீ. நீர்பிடிப்பு பகுதியினைக் கொண்டுள்ளது. கீழ் ஏரி பெரும்பாலும் நகரமயமாக்கப்பட்ட பகுதியில் உள்ளது. கீழ் ஏரிக்கு போஜ்தாலிலிருந்து நிலத்தடி கசிவைப் பெறுகிறது.

போஜ்தால் மால்வாவின் ஆட்சியாளரான பரமரா ராஜா போஜ் (1005-1055) என்பவரால் உருவாக்கப்பட்டது. இவர் தனது ராஜ்ஜியத்தின் கிழக்கு எல்லையைப் பாதுகாக்க போபாலை (இவரது பெயரும்) நிறுவினார். கோலன்சு ஆற்றின் குறுக்கே மண் அணை கட்டியதன் மூலம் இந்த ஏரி உருவாக்கப்பட்டது. கோலன் முன்பு ஹலாலி ஆற்றின் துணை ஆறாக இருந்தது. போஜ்தால் மற்றும் திசைதிருப்பல் கால்வாய் ஒன்றின் உருவாக்கத்துடன், கோலன் ஆற்றின் மேல் பகுதி மற்றும் போஜ்தால் இப்போது கலியாசோட் ஆற்றில் கலக்கிறது. பத்பதா அணை 1965-ல் போஜ்தாலின் தென்கிழக்கு மூலையில் கட்டப்பட்டது. இது இப்போது கலியாசோட் ஆற்றின் வெளியேற்றத்தைக் கட்டுப்படுத்துகிறது.

கிழ் ஏரி 
கீழ் ஏரி 1794-ல் நவாப் கயாத் முகமது கானின் அமைச்சரான நவாப் சோட் கான் என்பவரால் நகரத்தை அழகுபடுத்த உருவாக்கப்பட்டது. இது ஒரு மண் அணைக்குப் பின்னால் உள்ளது. மேலும் தற்போது பட்ரா வடிகால் என்று அழைக்கப்படும் கோலன் ஆற்றின் கீழ்ப் பகுதி வழியாக ஹலாலி ஆற்றில் வடிகால் செல்கிறது. கலியாசோட் மற்றும் ஹலாலி ஆகிய இரண்டும் பேட்வா ஆற்றின் துணை ஆறுகள் ஆகும்.

ராம்சார் இடங்கள் 
இந்த ஏரிகள் பல நீர்ப்பறவைகள் உட்பட பல்வேறு தாவரங்கள் மற்றும் விலங்கினங்களுக்குத் தாயகமாக உள்ளன. ஆகத்து 2002 முதல் பன்னாட்டு ராம்சார் சாசனத்தின் கீழ் இவை பன்னாடு முக்கியத்துவம் வாய்ந்த ஈரநிலமாக அறிவிக்கப்பட்டுள்ளது.

மேற்கோள்கள்

வெளி இணைப்புகள் 
 போஜ் ஈரநில புகைப்படக் கட்டுரை
 https://web.archive.org/web/20070303162320/http://www.wwfindia.org/about_wwf/what_we_do/freshwater_wetlands/our_work/ramsar_sites/bhoj_wetland_.cfm போஜ் ஈரநிலம்] (WWF இந்தியா)
 

இந்திய ராம்சார் இடங்கள்
பிடி+00 316

பிடி+00316 (BD+00 316), 2019  ஆம் ஆண்டு முதல் அகோகோதே-71 என்றும் அழைக்கப்படுகிறது. The planetary orbit is well aligned with the equatorial plane of the star, the misalignment angle being equal to −1.9° இது1200 ஒளி ஆண்டுகள் தொலைவில் உள்ள F-வகைமுதன்மை வரிசை விண்மீனாகும் . இந்த விண்மீன் சூரியனை விட தோராயமாக 3.6 பில்லியன் ஆண்டுகள் இளமையானது,   மேலும், இது முதன்மை வரிசையை விட்டு வெளியேறுவதற்கு அருகில் உள்ளது. பிடி+00 316  அடர்தனிமங்கள் செறிந்தது, சூரியனைப் போல  இவ்விண்மீனில் 140% இரும்பு உள்ளது.

2015, 2020  ஆம் ஆண்டுகளில் நிகழ்த்திய படிம ஆய்வுகளால்  BD+00 316 க்கு எந்த  விண்மீன்  இணையையும் கண்டுபிடிக்க முடியவில்லை  

2020 ஆம் ஆண்டில் புற  உலகங்கலின் பெயரிடல் போட்டியின் ஒரு பகுதியாக தான்சானிய பயில்நிலை வானியலாளர்களால் இந்த விண்மீனுக்கு இசைக்கருவிகளில் பயன்படுத்தப்படும் ஒரு வகை கருங்காலி மரத்தின் ( டல்பெர்கியா மெலனாக்சிலோன் ) பெயரான எம்பிங்கோ என்ற பெயரிடப்பட்டது,

கோள் அமைப்பு 
2012 ஆம் ஆண்டில், ஒரு இறுக்கமான, வட்டவடிவ வட்டனையில் ஒரு  கடப்புநில்லை விய்யாழன்  கோள் b கண்டறியப்பட்டது. கோளின் வட்டணையின்  விண்மீனின் நிலநடுவரைத் தளத்துடன்  மையப்பிறழ்வுக் கோணம் −1.9  பாகைக்குச் சமமாக உள்ளது. அதன் மேற்பரப்புச் சமனிலை வெப்பநிலை 2016.1  கெ ஆகும். 

2020 ஆம் ஆண்டில் புற  உலகங்கலின் பெயரிடல்  போட்டியின் ஒரு பகுதியாக தான்சானிய பயில்நிலை வானியலாளர்களால் இந்த கோளுக்குதான்சானைட்டு என்று பெயரிடப்பட்டது.

மேற்கோள்கள்

திமிங்கில விண்மீன் குழாம்
முதன்மை வரிசை விண்மீன்கள்
பி. என். சந்திரப்பா

பி. என். சந்திரப்பா  (B. N. Chandrappa)  இந்தியாவைச் சேர்ந்த ஓர்  அரசியல்வாதியாவார். கர்நாடக மாநிலத்தின்  சித்ரதுர்கா மக்களவைத் தொகுதியிலிருந்து தேர்ந்தெடுக்கப்பட்டு  16ஆவது மக்களவையில் நாடாளுமன்ற உறுப்பினராக இருந்தார் 

ஏப்ரல் 9, 2023 ஆம் ஆண்டு ஏப்ரல் மாதம் 9 ஆம் தேதியன்று பி. என். சந்திரப்பா கேரளப் பிரதேச காங்கிரசு குழுவின்  செயல் தலைவராக காங்கிரசு கட்சியால் நியமிக்கப்பட்டார். கர்நாடகா பிரிவுக்கு டி.கே.சிவகுமார் தலைமை தாங்கினார்.

வாழ்க்கைக் குறிப்பு 
1955 ஆம் ஆண்டு அக்டோபர் மாதம் 1 ஆம் தேதி சிக்கமகளூரு மாவட்டத்தில் உள்ள இலக்கவல்லி நகரில் நாகப்பா மற்றும் இலக்சுமம்மா  ஆகியோருக்கு சந்திரப்பா  மகனாகப் பிறந்தார்.

1986 ஆம் ஆண்டு முதல் 1991 ஆம் ஆண்டு வரை சில்லா பரிசத்து உறுப்பினராகத் தேர்ந்தெடுக்கப்பட்டார், பின்னர் 1991 ஆம் ஆண்டு முதல் 1992 ஆம் ஆண்டு வரை துணைத் தலைவர் பதவியை வகித்தார், மாநில அமைச்சர் தகுதியைப் பெற்ற   சந்திரப்பா 2001 ஆம் ஆண்டு முதல் 2003 ஆம் ஆண்டு வரை எசு.எம்.கிருசுணா ஆட்சியில் இலித்கர் தலைவராகவும் பணியாற்றினார்.

பி.என்.சந்திரப்பா, கர்நாடகாவில் உள்ள சி.வி.ராமன் பல்கலைக்கழகத்தில் சமூகவியலில் முதுகலைப் பட்டம் பெற்றார், அங்குதான் இவர் தனது கல்வியைத் தொடர்ந்தார்..

தனிப்பட்ட வாழ்க்கை 
சந்திரப்பா  எசு.டி.காவ்யா என்ற பெண்ணைத் 1992 ஆம் ஆண்டு மார்ச்சு மாதம் 1 ஆம் தேதியன்று திருமணம் செய்து கொண்டார்.  தம்பதியருக்கு 1 மகன் மற்றும் 1 மகள் உள்ளனர்.

பதவிகள்

மேற்கோள்கள் 

1955 பிறப்புகள்
வாழும் நபர்கள்
சித்ரதுர்கா மாவட்ட நபர்கள்
16வது மக்களவை உறுப்பினர்கள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
எச். ஏ. இக்பால் உசேன்

எச். ஏ. இக்பால் உசேன் (H. A. Iqbal Hussain) இந்தியாவைச் சேர்ந்த ஓர் அரசியல்வாதியாவார்.]]  தற்போது  இவர் இராமநகராவை பிரதிநிதித்துவப்படுத்தும் கர்நாடக சட்டமன்ற உறுப்பினராக பணியாற்றுகிறார். இந்திய தேசிய காங்கிரசு கட்சியின்  உறுப்பினராக உள்ளார்.

அரசியல் வாழ்க்கை 
2018 கர்நாடக சட்டப்பேரவைத் தேர்தலில் இக்பால் உசேன் இராமநகரா தொகுதியில் போட்டியிட்டு சமய சார்பற்ற சனதா தளம் கட்சி  சார்பில் எச். டி குமாரசாமியிடம் தோல்வியடைந்தார்.

2023  ஆம் ஆண்டு நடைபெற்ற கர்நாடக சட்டப் பேரவைத் தேர்தலில்  இவர் மீண்டும் இராமநகராவில் போட்டியிட்டு 5.86% வாக்குகள் வித்தியாசத்தில் வெற்றி பெற்றார்.

மேற்கோள்கள் 

வாழும் நபர்கள்
ராமநகரம் மாவட்ட நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
என். ஒய். அனுமந்தப்பா

என். ஒய். அனுமந்தப்பா  (N. Y. Hanumanthappa) இந்தியாவைச் சேர்ந்த ஓர் அரசியல்வாதியாவார். 1939 ஆம் ஆண்டு  செப்டம்பர் மாதம் 25 ஆம் தேதியன்று இவர் பிறந்தார். இந்தியாவின் 14 ஆவது மக்களவை உறுப்பினராக இருந்தார். கர்நாடகாவின் சித்ரதுர்கா தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியில் உறுப்பினராக இருந்தார்.

மக்களவைக்கு தேர்ந்தெடுக்கப்படுவதற்கு முன்பு, அனுமந்தப்பா ஒரிசா உயர் நீதிமன்றத்தின் தலைமை நீதிபதியாக பணியாற்றினார், முன்னதாக இவர் கர்நாடகா மற்றும் ஆந்திரப் பிரதேச உயர் நீதிமன்றங்களில் பணியாற்றினார்.

அனுமந்தப்பா 2014 ஆம் ஆண்டு நடைபெற்ற மக்களவை தேர்தலில் கர்நாடகாவின் பெல்லாரி தொகுதியில் போட்டியிட்டு தோல்வியடைந்தார்.

மேற்கோள்கள்

புற இணைப்புகள் 
 இந்திய நாடாளுமன்றத்தின் இணையதளத்தில் முகப்புப் பக்கம்

14வது மக்களவை உறுப்பினர்கள்
வாழும் நபர்கள்
1939 பிறப்புகள்
கர்நாடக அரசியல்வாதிகள்
இந்திய தேசிய காங்கிரஸ் அரசியல்வாதிகள்
இந்திய நாடாளுமன்ற உறுப்பினர்கள்
பிடி-07 436

பிடி-07 436 (BD-07 436), 2012 முதல்  அகோகோதே-77 என்றும் அறியப்படுகிறது,   இது சுமார் 344 ஒளி ஆண்டுகள் தொலைவில் உள்ள  இரும விண்மீன் அமைப்பாகும் . விண்மீன் உறுப்புகள் வெவ்வேறு  அகவையைக் கொண்டிருப்பதாகத் தோன்றுகிறது, இரண்டாம் நிலை விண்மீன் அகவை 9 பில்லியன் ஆண்டுகளுக்கும் மேலானது. முதன்மை விண்மீன்  அகவை 5 பில்லியன் ஆண்டுகள் ஆகும்.  பிடி-07 436 அமைப்பின் அடர்தனிமங்களின் செறிவு சூரியனைப் போன்றது. அதன் விண்மீன்கள்  எக்சுக்கதிர் சுடர் உமிழ்வு உட்பட மிதமான வாண்னக்கோளச் செயல்பாட்டைக் காட்டுகின்றன. 

முதன்மை விண்மீன் G-வகை  முதன்மை-வரிசை விண்மீன், பிடி-07 436A (அகோகோதே-77A). விண்மீன் அதன் நெருங்கிய வட்டணையில்  அகோகோதே-77Ab என்ற மாபெரும் கோள் எழுப்பும்  ஓதங்களால் வேகமாகச் சுழன்று வருகிறது.  இரண்டாம் நிலை என்பது K-வகை முதன்மை வரிசை விண்மீன்.  பிடி-07 436B  461    வானியல் அலகு தொலைவில் சுற்றுகிறது.

கோள் அமைப்பு 
2012 ஆம் ஆண்டில், வெப்பமான வியாழன் கோள்  ஒத்த புறக்கோள் b மிகவும் இறுக்கமான, வட்டணையில் கண்டறியப்பட்டது.  கோள் நீட்டிய வளிம  உறையைக் கொண்டிருக்கலாம் மற்றும் வெகுஜனத்தை இழந்து வருகிறது.  இதன் மேற்பரப்பு சமனிலை வெப்பநிலை 1715  கெ ஆகும்.  2019 ஆம் ஆண்டில்,   இரவுநேரக் கோள் வெப்பநிலை 1786   K, . 2020 ஆம் ஆண்டில்,  பகல்நேரக் கோள் வெப்பநிலை 1842  கெ . 

அகோகோதே-77A பி  கோள் பகுதியில் நீர் நீராவி கண்டறியப்பட்டது, இதுகரிம/ உயிரக விகிதத்தை சூரியனைப் போன்றோ அல்லது அதற்கும் குறைவாகவோ குறிக்கிறது.

மேற்கோள்கள் 

இரும விண்மீன்கள்
திமிங்கில விண்மீன் குழாம்
முதன்மை வரிசை விண்மீன்கள்
கே. இராகவேந்திரா இட்னல்

கே.  இராகவேந்திரா இட்னல்   (K. Raghavendra Hitnal)  இந்தியாவைச் சேர்ந்த ஓர் அரசியல்வாதியாவார். 1979 ஆம் ஆண்டு சூன் மாதம் முதல் தேதியன்று இவர் பிறந்தார். கர்நாடக மாநிலத்தைச் சேர்ந்த   இவர் இந்திய தேசிய காங்கிரசு கட்சியின்  உறுப்பினராக இருந்தார்.  கொப்பல் சட்டமன்றத் தொகுதியில் இருந்து இரண்டு முறை சட்டமன்ற உறுப்பினராகத் தேற்ந்தெடுக்கப்பட்டார்.

தனிப்பட்ட வாழ்க்கை 
இராகவேந்திர இட்னல் முன்னாள் அரசியல்வாதி யான கே.பசவராச்சு  இட்னலின் மகன் ஆவார்.    இவர் இரச்சனா என்ற பெண்ணை திருமணம் செய்து கொண்டார். தம்பதியருக்கு ஒரு மகன் மற்றும் ஒரு மகள் உள்ளனர். இவரது சகோதரர் இராசசேகர் இட்னல் 2019 ஆம் ஆண்டு நடைபெற்ற பொதுத் தேர்தலில் கொப்பல் தொகுதியில் போட்டியிட்டு தோல்வியடைந்தார்

தொழில் 
இராசசேகர் இட்னல் முன்னாள் முதல்வர் சித்தராமையாவின் நெருங்கிய உதவியாளர்.என்றும் அறியப்படுகிறார்.     2013 & 2018 ஆம் ஆண்டுகளில் நடைபெற்ற பொதுச் சட்டமன்றத் தேர்தல்களில் கொப்பல் தொகுதியில் போட்டியிட்டு கரடி சங்கன்னா அமரப்பாவை தோற்கடித்து வெற்றி பெற்றார்.

மேற்கோள்கள் 

கர்நாடக நபர்கள்
இந்திய தேசிய காங்கிரஸ் அரசியல்வாதிகள்
1979 பிறப்புகள்
வாழும் நபர்கள்
கர்நாடக சட்டமன்ற உறுப்பினர்கள்
கெப்ளர் ஆர்வப் பொருள்(கெஆபொ)

கெப்ளர் ஆர்வ பொருள் (கெஆபொI) என்பது கெப்ளர் விண்வெளித் தொலைநோக்கி மூலம் கவனிக்கப்பட்ட ஒரு விண்மீனாகும், இது ஒன்று அல்லது அதற்கு மேற்பட்ட கடப்புநிலைக்  கோள்களை  ஓம்புவதாக கருதப்படுகிறது. கெஆபோ கள் 150,000  விண்மீன்களின் முதன்மை பட்டியலிலிருந்து வந்தவை, இதுவே கெப்ளர் உள்ளீட்டு அட்டவணையில் (கெஉப) இருந்து உருவாக்கப்படுகிறது. ஒரு கெஆபொI ஒரு குறிப்பிட்ட கால இடைவெளியைக் காட்டுகிறது, இது விண்மீனுக்கும் புவிக்கும் இடையில் ஒரு காணப்படாத கோள் கடந்து செல்வதைக் குறிக்கிறது, இது விண்மீனின் ஒரு பகுதியை மரைக்கிறது . இருப்பினும், அத்தகைய கவனிக்கப்பட்ட மங்கலானது, ஒரு கடப்புநிலைக் கோளுக்ககூறுதிப்பாடு அம்று., ஏனெனில் பிற வானியல் பொருள்கள்-பின்னணியில் ஒரு ஒளிமரைப்பு இரும விண்மீன்கள் போன்றவை ஒரு கடப்புநிலக் குறிகையைத் தெறிக்கவிடும். இந்த காரணத்திற்காக, பெரும்பாலான KOI விண்மீன்களை கோள் அமைப்புகள் கடப்பது இன்னும் உறுதிப்படுத்தப்படவில்லை.

கெப்ளர் பணி 2009 முதல் 2013 வரை 4 ஆண்டுகள் நீடித்தது . கெப்ளர் 2 பணி அடுத்த 5 ஆண்டுகளுக்கு பணியைத் தொடர்ந்து, 2018 இல் முடிவடைந்தது. கெஆபொ  10,000 வானியல் உடல்களின் பட்டியலை வழங்குகிறது.  மேலும்,  இவற்றில் பல புறக்கோள்கள் என உறுதிப்படுத்தப்பட்டுள்ளன, ஆனால் கெப்ளர் பணிகள் முடிவடைந்தவுடன், கெஆபொ எண்கள் அதிகரிக்கப் போவதில்லை. JWST, KOI போன்ற  பொருட்களை மேம்பட்ட தொழில்நுட்ப தொலைநோக்கி வழி காண முடியும். கடந்த காலத்தை விட வேகமாக  இவை புறக்கோள்கள் என்பதை உறுதிப்படுத்தலாம்.

மேலும் பார்க்கவும் 

 கெப்ளர் உள்ளீட்டு பட்டியல் (கெஉப)
 நீள்வட்டத் தளக்  கெப்ளர்_உள்ளீட்டு  பட்டியல்" (நீதஉப)

மேற்கோள்கள்

மேலும் படிக்க 

 
 
 
 Cumulative table of KOI objects
முதன்மை வரிசை விண்மீன்கள்
விண்வெளித் தொலைநோக்கிகள்
கெப்ளர் ஆர்வப் பொருட்கள்
சிவானந்த் பாட்டீல்

சிவானந்த் சித்தராமகௌடா பாட்டீல்  (Shivanand Siddaramgouda Patil)  இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு ஏப்ரல் மாதம் 23 ஆம் தேதியன்று இவர் பிறந்தார். கர்நாடக மாநிலத்தைச் சேர்ந்த  இவர்     தற்போது கர்நாடக அரசாங்கத்தில் அமைச்சரவையில்  அமைச்சராகவும் பசவனா பாகேவாடியை பிரதிநிதித்துவப்படுத்தும் கர்நாடக சட்டமன்ற உறுப்பினராகவும் பணியாற்றுகிறார். 

இரண்டாவது எச். டி. குமாரசாமி அமைச்சரவையில் அமைச்சராகவும் இருந்தார்.

சர்ச்சை 
2023 ஆம் ஆண்டில், விவசாயிகளின் தற்கொலைகள் அதிகரித்து வருவதற்கு மாநில அரசின் இழப்பீட்டுத் தொகை ₹5 லட்சம் ஒரு காரணியாக உள்ளது என்று கருத்து தெரிவித்து இவர் சர்ச்சையை கிளப்பினார்.  2019-ஆம் ஆண்டின் தரவுகளின்படி, விவசாயிகள் தற்கொலையில் கர்நாடகா இரண்டாவது இடத்தில் இருந்தது.

மேலும் பார்க்கவும் 
இந்தியாவில் விவசாயிகள் தற்கொலை

மேற்கோள்கள்

புற இணைப்புகள் 
 கர்நாடக சட்டமன்றம்

1964 பிறப்புகள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
அல்லும் வீரபத்ரப்பா

அல்லும் வீரபத்ரப்பா (Allum Veerabhadrappa) இந்தியாவைச் சேர்ந்த ஓர் அரசியல்வாதியாவார். கர்நாடகாவில் இந்திய தேசிய காங்கிரசு கட்சியின்  தலைவராக உள்ளார். கர்நாடக பிரதேச காங்கிரசு குழுவின் முன்னாள் தலைவராகவும் இருந்தார்.

2016  ஆம் ஆண்டு சூன் மாதம் 10 ஆம் தேதியன்று  இவர் கர்நாடக சட்ட மேலவைக்கு தேர்ந்தெடுக்கப்பட்டார். இந்திய தேசிய காங்கிரசு சட்டமன்ற உறுப்பினர்களின் 33 வாக்குகளைப் பெற்றார். குரோகோடு  (பெல்லாரி) தொகுதியிலிருந்து நான்கு முறை சட்டமன்ற உறுப்பினராகவும்  எசு.எம்.கிருசுணாவின் அமைச்சரவையில் அமைச்சராகவும் இருந்தார்.

நீர்வளம், சுற்றுச்சூழல், வேளாண்மை மற்றும் சூழலியல் துறை அமைச்சராக அல்லும் வீரபத்ரப்பா இருந்தார்.  முன்னாள் முதல்வர் எசு.எம்.கிருசுணாவின் நெருங்கிய நண்பரான  இவர் பெல்லாரியை சேர்ந்த சுரங்க உரிமையாளர். சனார்த்தன ரெட்டி வழக்கில் முக்கிய பங்கு வகித்தார்.

மேற்கோள்கள்

புற இணைப்புகள் 
 அல்லும் வீரபத்ரப்பா (குற்றம் & சொத்து அறிக்கை)

இந்திய தேசிய காங்கிரஸ் அரசியல்வாதிகள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
கொட்டங்குளங்கரா தேவி கோயில்

கொட்டாங்குளங்கரா தேவி கோயில்  இந்தியாவின் கேரளாவில் சாவரா கிராமத்தில் அமைந்துள்ள சக்தியின் தாயான துர்கா பகவதி அல்லது ஆதி சக்தி தேவிக்கான இந்துக் கோயிலாகும் .

வரலாறு 
கோயில் அமைந்துள்ள நிலம் ஒரு காலகட்டத்தில் காடுகளின் ஒரு பகுதியாக இருந்தது.அக்கம் பக்கத்திலுள்ள மாடு மேய்ப்பவர்கள் தம் கால்நடைகளை மேய்ச்சலுக்கு விடுவதற்காக அங்கு ஒன்று கூடுவார்கள்.

புராணம் 
மாடு மேய்ப்பவர்களுக்கு அங்கு ஒரு தேங்காய் கிடைத்தது. அருகில் இருந்த கல்லில் தேங்காயை அடித்தபோது கல்லில் இருந்து ரத்தம் வழிந்தது. அந்தக் கல்லில் அமானுஷ்ய சக்திகள் இருப்பதாகவும், கோயிலைக் கட்டிய உடனேயே பூசைளைத் தொடங்க வேண்டும் என்றும் ஜோதிடர் பரிந்துரைக்கவே, அங்கு ஒரு தற்காலிக கோயிலைக் கட்டினார்கள். அங்கிருந்த முறைப்படிமாடு மேய்ப்பவர்கள் பெண் வேடமிட்டு, பூசை செய்தனர். தேங்காய் துருவலில் இருந்து தயாரிக்கப்பட்ட பால் திரவத்தை காய்ச்சி, மருந்து எண்ணெய்  எடுத்து, அதை அம்மனுக்கு நைவேத்தியமாக படைத்தனர்.

திருவிழாக்கள் 
ஆண்டுதோறும் கோட்டங்குளங்கர திருவிழா (அல்லது கொட்டாங்குளங்கர சமயவிளக்கு),    குருத்தோலைப் பந்தல், ஜீவித நல்லாத்து உள்ளிட்ட விழாக்கள் கொண்டாடப்படுகின்றன.

மேலும் பார்க்கவும் 

 கேரளாவின் கோவில்கள்

மேற்கோள்கள்

வெளி இணைப்புகள் 

 கொட்டாங்குளங்கரா தேவி கோவில் அதிகாரப்பூர்வ இணையதளம்   
 கொட்டங்குளங்கரா கோவில் அதிகாரப்பூர்வ இணையதளம்
 கொட்டாங்குளங்கரை கோவில் முகநூல் பக்கம்
Coordinates on Wikidata
கொல்லம் மாவட்டத்திலுள்ள பகவதி அம்மன் கோயில்கள்
கொட்டாரக்குளம் மகாகணபதி கோயில்

கொட்டாரக்குளம் மகாகணபதி கோயில் தென்னிந்தியாவின் கேரளாவில் கொல்லத்தில் உள்ள ஒரு புகழ்பெற்ற கோயிலாகும். இந்த கோயில் கொல்லம் மாநகராட்சியின் மையப் பகுதியில், கொல்லம் சிவில் நிலையத்திற்கு அருகில் அமைந்துள்ளது.

மூலவர்
இங்கு மூலவர் விநாயகர் ஆவார். அப்பமும்  மோதகம் கோயிலின் பிரசாதங்கள் ஆகும். நாகராஜா, சுவாமி ஐயப்பன் ஆகிய துணைத்தெய்வங்கள் உள்ளனர்.

திருவிழாக்கள்
விநாயக சதுர்த்தி விழா ஆகஸ்ட் மாதம் தொடங்குகிறது. அஷ்ட திரவிய மகாகணபதி ஹோமம், கலசபூஜை, லட்சார்ச்சனை, புஷ்பாபிஷேகம் உள்ளிட்ட சடங்குகள் மேற்கொள்ளப்படுகின்றன

தினசரி பூசை நேரங்கள்

மேலும் பார்க்கவும் 

 கேரளாவின் கோவில்கள்

மேற்கோள்கள் 

கொல்லம் மாவட்டத்திலுள்ள பிள்ளையார் கோயில்கள்